वह नाव से शहर कमाने आ रहा था। बीच धार में नाव पलट गई थी। एडीआरएफ की टीम तक उसका शव नहीं ढूंढ पाई थी। भागलपुर आने के लिए लोगों का एक मात्र रास्ता होने के कारण काफी मुश्किलों का सामना ग्रामीणों को करना पड़ता है। हर दिन किसान इसी चचरी पुल से खेतों में उपजी सब्जियां बेचने शहर में आते हैं। चचरी पुल खतरनाक है। जब यह हिलता है तो कलेजा कांपने लगता है। ग्रामीण मोटरसाइकिल, सब्जी लदे साइकिल और खुद आने के लिए एक साथ इसे इस्तेमाल करते हैं।